  Анжелика Тихонова корреспондент Ижкарын Михаил Архангеллэн черкез котырын, туала искусствоя паркын но Ву музей дорын Кылчинъёслэн но Архангелъёслэн Х йӧ фестивальзы улсын 33 скульптураос кылдытӥзы. Фестивале пыриськем кибашлыосты 19-тӥ толшоре, Йӧвылэсултон нуналэ, Православной духовной крезьгуръя кыкетӥ йӧвылэсултон фестиваль улсын пусйизы. Со сярысь Ижкар администрацилэн пресс-службаез ивортӥз. Кылчинъёс но Архангелъёс Х йӧ фестивальын лэсьтэм ужъёс 8 фото   Туэ фестивале 45 усточиос пыриськизы: Удмуртиысь (Ижкарысь, Алнашысь, Богородскойысь, Италмасысь, Сюмсиысь, Покчи Бӧдьяысь) Санкт-Петербургысь, Пермьысь, Петрозаводскысь, Сочиысь, Рязаньысь, Беларусьысь вуизы. Соос «Трубящий ангел», «Ангел-хранитель», «Крещенские воды», «Огненное восхождение пророка Илии», «Святой Пётр», «Архангел Михаил», «Вифлеемская звезда», «Вавилонская горка», «Инмаре, сюлэмме чылкыт кар» но мукет скульптураос кылдытӥзы. Котькуд ар, толшоре, службае мыныкум суредасьёсынымы кылдытэм йӧ скульптураосты адӟисько но – лулпушы шумпотэ. Соослэн вань ужъёссы – зэмос паймымон произведениос. Йӧ, кынмем ву Йӧвылэсултон праздниклы ас синмаськытӥсь кужымзэс сёто. Адямиос но лыкто татчы, йӧлэсь ужъёсты учко, туспуктэмъёс лэсьто но пыр улон сярысь малпасько Ижысь но Удмуртиысь митрополит ВикторинИжкарлэн тӧроез Олег Бекмеметьев кезьыт йӧ та фестивальын Ижкарын улӥсьёслы но куноослы шунытсэ кузьма шуыса пусйиз. Йӧлэсь кылчинъёс но архангелъёс – со адямилэн лулпушез, ӟечлык, жалян сярысь веран, кудзэ асьмеос ог-огмылы кузьманы быгатӥськом. Тау карисько суредасьёслы, кудъёсыз асьмелы арлы быдэ та чеберлыкен куаныны луонлык кылдыто Олег Бекмеметьев, Ижкарлэн тӧроезЧеркын Ижкарысь искусствоосъя 2 номеро но 9 номеро нылпи школаосысь коллективъёс, Ижкарысь муниципал камерной хор но любительской камерной хор кырӟазы. Соос Ымусьтон кырӟанъёсты, тодмо крезьгурчиослэсь духовной гуръёссэс но пӧртэм авторъёслэсь православилы сӥзем кырӟанъёссэс быдэстӥзы. Ватсалом, тулыспал кутсконын Ижкарын «Удмуртский лёд» фестиваль ()+) ортчытозы. Тегъёс: Мерлык Лулчеберет Ижкар Удмуртия фестиваль вӧсьлык Йӧвылэсултон скульптураос  